**Iolanda Costa**, (s. 4. marraskuuta 1994 Figueira da Foz, Portugali) taiteilijanimeltään **Iolanda** on portugalilainen laulaja ja lauluntekijä. Hän nousi kuuluisuuteen osallistuttuaan vuoden 2008 joulukuussa TVI:n lähettämän *Uma canção para ti* -ohjelman ensimmäiselle tuotantokaudelle. Iolanda edustaa Portugalia kappaleella "Grito" vuoden 2024 Eurovision laulukilpailussa Malmössä.

Varhaiselämä
------------

Iolanda Costa syntyi vuonna 1994 Portugalin Figueira da Fozissa, kunnes hän muutti lapsuudessa perheensä kanssa Pombaliin. Varhaisesta iästä lähtien Costa on ollut suuresti kiinnostunut musiikista ja tämä kutsumus ei jäänyt huomaamatta hänen vanhemmiltaan, jotka lähettivät hänet Pombalin *Tecnimúsica* -musiikkikouluun ja myöhemmin konservatorioon. 17-vuotiaana Costa muutti pääkaupunki Lissaboniin, jossa hän valmistui viestintätieteiden opinnoista opiskeltuaan Lissabonin yliopiston politiikkatieteiden ja sosiologian tiedekunnassa. Costa pyrki myöhemmin tavoittelemaan muusikon uraa esiintymällä paikallisissa baareissa sekä kansallisissa kykyjenetsintäkilpailuissa ja muutti sittemmin Lontooseen, jossa hän opiskeli lauluntekemistä Sussexin yliopiston brittiläisessä ja irlantilaisessa modernin musiikin instituutiossa.

Musiikkiura
-----------

14-vuotiaana Iolanda osallistui ensimmäiselle tuotantokaudelle *Uma canção para ti* (suom. *Laulu sinulle*) -kykyjenetsintäkilpailusta, jota lähetti portugalilainen televisioyhtiö TVI vuoden 2008 joulukuussa. Hän karsiutui kilpailusta toisen gaalan aikana, eikä näin ollen edennyt kilpailun finaaliin asti. Vuonna 2012, ollessaan 17-vuotias, Iolanda osallistui SIC:n lähettämän *Ídolos*-kilpailun (Portugalin versio Pop Idol -ohjelmaformaatista) 5. tuotantokaudelle. Hän karsiutui kilpailusta ennen live-esityksiä.

Vuonna 2014 Iolanda koe-esiintyi *The Voice Portugal* -laulukilpailun (Portugalin versio The Voice -ohjelmaformaatista) toisella tuotantokaudella. Hän esitti koe-esiintymisessään Jessie J:n kappaleen "Who You Are", mutta ei edennyt seuraavaan vaiheeseen, sillä kukaan neljästä tuomareista ei kääntänyt tuoliaan hänelle. Vuonna 2022 Iolanda oli yksi lauluntekijöistä "Mar no fim" -kappaleelle, jonka esitti portugalilainen laulaja Blacci, ja joka kilpaili Portugalin vuoden 2022 euroviisukarsintana toimineessa *Festival da Canção 2022* -kilpailussa. Vuonna 2023 Iolanda julkaisi ensimmäisen EP-levynsä *Cura*, jonka hän oli kirjoittanut koronaviruspandemian aikana.

Vuonna 2024 Iolanda kilpaili Portugalin vuoden 2024 euroviisukarsintana toimineessa *Festival da Canção 2024* -kilpailussa kappaleellaan "Grito". Iolanda kilpaili kilpailun ensimäisessä semifinaalissa, joka pidettiin 24. helmikuuta 2024 ja eteni semifinaalista finaaliin. 9. maaliskuuta 2024 pidetyssä finaalissa Iolanda voitti kilpailun saaden eniten ääniä tuomaristolta ja toiseksi eniten ääniä yleisöltä ja edustaa näin ollen Portugalia vuoden 2024 Euroviisuissa Ruotsin Malmössä.

Diskografia
-----------

### EP-levyt

* 2023 – *Cura*

### Singlet

* 2022 – *Cura*
* 2022 – *Assim* (Choron ja Matheus Paraizon kanssa feat. Inês Marques Lucas)
* 2022 – *Contigo* (Solunan kanssa feat. Luar)
* 2022 – *Lugar certo*
* 2023 – *Juro já nem paro*
* 2024 – *Grito*

#### Featuring-artistina

* 2015 – *Crying Out* (Darko feat. Iolanda)

Lähteet
-------

* 'Grito' wins 'Festival da Canção': Iolanda will represent Portugal in Sweden *eurovision.tv*.  10.3.2024. EBU. Viitattu 10.3.2024. (englanniksi)

### Viitteet

1. ↑  Vautrey, Jonathan: Iolanda wins Festival da Canção 2024 and will represent Portugal at Eurovision  9.3.2024. wiwibloggs.com. Viitattu 10.3.2024. (englanniksi)
2. ↑  Van Dijk, Sem Anne: 🇵🇹 Portugal: Iolanda to Eurovision 2024  10.3.2024. eurovoix.com. Viitattu 10.3.2024. (englanniksi)
3. ↑  Jiandani, Sanjay (Sergio): Portugal: Iolanda wins Festival da Cançao 2024!  10.3.2024. esctoday.com. Viitattu 10.3.2024. (englanniksi)
4. ↑  Iolanda, de Pombal, leva "Grito" ao Festival da Canção  21.1.2024. regiaodeleiria.pt. Viitattu 10.3.2024. (portugaliksi)
5. ↑  Biografia: iolanda *media.rtp.pt*. RTP. Viitattu 10.3.2024. (portugaliksi)
6. ↑  Ex-concorrente de «Uma Canção Para Ti» concorre ao «Ídolos»  4.11.2022. atelevisao.com. Viitattu 10.3.2024. (portugaliksi)
7. ↑  Garcia, Cláudio: Depois do Hot Clube e de Londres, Iolanda entre o fado e a música electrónica  24.2.2023. jornaldeleiria.pt. Viitattu 10.3.2024. (portugaliksi)
8. ↑  Filipe, Emanuel: [Olhares sobre o Festival da Canção 2022 Quem serão os finalistas da segunda semifinal?]  7.3.2022. escportual.pt. Viitattu 10.3.2024. (portugaliksi)
9. ↑  Faixa-a-faixa: Cura de iolanda explicado pela própria  31.3.2023. rimasebatidas.pt. Viitattu 10.3.2024. (portugaliksi)
10. ↑  Pacheco, Nuno: iolanda estreia as canções de "Cura" no Auditório do PÚBLICO  4.4.2023. publico.pt. Viitattu 10.3.2024. (portugaliksi)
11. ↑  Bandeira, João Pedro: Iolanda, "Juro Já Nem Paro"  24.3.2023. rdpinternacional.rtp.pt. Viitattu 10.3.2024. (portugaliksi)
12. ↑  Vautrey, Jonathan: Festival da Canção 2024: Iolanda and João Borsch among semi-final 1 qualifiers  24.2.2024. wiwibloggs.com. Viitattu 10.3.2024. (englanniksi)
13. ↑  Iolanda vence 56.º Festival da Canção com canção "Grito" *rtp.pt*.  10.3.2024. RTP. Viitattu 10.3.2024. (portugaliksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: Iolanda (singer)